CELEX: C2005/171/52
Language: fi
Date: 2005-07-09 00:00:00
Title: Asia T-175/05: Akso Nobel NV:n, Akzo Nobel BV:n, Akzo Nobel AB:n, Akzo Nobel Chemicals BV:n, Akzo Noble Functional Chemicals BV:n, Akzo Nobel Base Chemicals AB:n ja Eka Chemicals AB:n 27.4.2005 Euroopan yhteisöjen komissiota vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/32
            
         Akso Nobel NV:n, Akzo Nobel BV:n, Akzo Nobel AB:n, Akzo Nobel Chemicals BV:n, Akzo Noble Functional Chemicals BV:n, Akzo Nobel Base Chemicals AB:n ja Eka Chemicals AB:n 27.4.2005 Euroopan yhteisöjen komissiota vastaan nostama kanne
   (Asia T-175/05)
   (2005/C 171/52)
   Oikeudenkäyntikieli: englanti
   Akso Nobel NV, kotipaikka Arnheim (Alankomaat), Akzo Nobel BV, kotipaikka Arnheim (Alankomaat), Akzo Nobel AB, kotipaikka Tukholma (Ruotsi), Akzo Nobel Chemicals BV, kotipaikka Amersfoort (Alankomaat), Akzo Nobel Functional Chemicals BV, kotipaikka Amersfoort (Alankomaat), Akzo Nobel Base Chemicals AB, kotipaikka Skoghall (Ruotsi), ja Eka Chemicals AB, kotipaikka Bohus (Ruotsi), ovat nostaneet 27.4.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat C. R. A. Swaak ja A. Kayhko.
   Kantajat vaativat, että ensimmäisen oikeusasteen tuomioistuin:
   
               —
            
            
               tutkii EY 230 artiklan nojalla komission päätöksen C(2004) 4876 lopullinen laillisuuden
            
         
               —
            
            
               kumoaa EY 231 artiklan nojalla riidanalaisen päätöksen
            
         
               —
            
            
               toissijaisesti alentaa sakon määrää
            
         
               —
            
            
               joka tapauksessa velvoittaa komission vastaamaan omista oikeudenkäyntikuluistaan ja korvaamaan kantajien oikeudenkäyntikulut tässä asiassa.
            
         Oikeudelliset perusteet ja pääasialliset perustelut
   Kantajat riitauttavat EY 81 artiklan ja ETA 53 artiklan mukaiseen menettelyyn liittyvän komission 19.1.2005 tekemän päätöksen (asia COMP/E-1/37.773 — MCAA), jossa katsotaan, että kantajat osallistuivat Euroopan talousalueella monokloorietikkahappoalan sellaiseen yritysten yhteistoimintaan, jossa oli kyse hintojen määräämisestä, markkinaosuuksien jakamisesta ja yhteisesti sovituista toimista kilpailijoita vastaan, ja jossa kantajille määrättiin sakko.
   Kanteensa tueksi kantajat vetoavat ilmeiseen arviointivirheeseen ja asetuksen 1/2003 (1) 23 artiklan 2 kohdan rikkomiseen siltä osin kuin komissio oli virheellisesti saattanut myös Akzo Nobel NV:n, joka on Akzo Nobel yhtiön ylin holdingyhtiö, sekä Akzo Nobel AB:n vastuuseen kilpailusääntöjen rikkomisesta. Kantajien mukaan Akzo Nobel NV:llä ei ollut ratkaisevaa vaikutusta sen tytäryhtiöiden kaupallisiin menettelytapoihin.
   Lisäksi kantajat väittävät, että kantajille yhteisvastuullisesti määrätyn sakon määrä ylitti monokloorietikkahappoalalla toimivien ruotsalaisten yritysten osalta asetuksessa 1/2003 säädetyn liikevaihtoa koskevan 10 prosentin ylärajan.
   Kantajat vetoavat myös EY 253 artiklassa säädetyn perusteluvelvollisuuden laiminlyöntiin.
   Toissijaisesti kantajat väittävät, että komissio teki useita sakon määrän laskemista koskevia virheitä. Kantajien mukaan komissio erehtyi yhtiöiden luokittelussa, kun se arvioi rikkomisen vakavuutta sakon perusmäärän määrittämiseksi. Lisäksi se loukkasi virheellistä kerrointa soveltaessaan suhteellisuusperiaatetta ja soveltaessaan väärin vuoden 1996 lieventämistä koskevaa tiedonantoa (2) yhdenvertaisen kohtelun periaatetta.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16 päivänä joulukuuta annettu neuvoston asetus (EY) N:o 1/2003.
   
      (2)  Komission tiedonanto sakkojen määräämättä jättämisestä tai lieventämisestä kartelleja koskevissa asioissa (EYVL C 207, 18.71996).